open-index/open-wikipedia-markdown huggingface dataset:
Rudolf Bultmann

**Rudolf Karl Bultmann** (20. elokuuta 1884 Wiefelstede, Saksa – 30. heinäkuuta 1976) oli saksalainen luterilainen teologi, joka toimi Marburgin yliopiston Uuden testamentin tutkimuksen professorina. Hänet voidaan lukea teologisen eksistentialismin edustajiin.

Bultmann opiskeli teologiaa Tübingenin, Berliinin ja Marburgin yliopistoissa. Hänen opettajiaan olivat mm. Johannes Weiss ja Adolf Jülicher. Bultmann väitteli Paavalin kirjeistä vuonna 1910. Kaksi vuotta myöhemmin hän suoritti habilitaation ja hänestä tuli Marburgin Uuden testamentin eksegetiikan lehtori. Välillä hän opetti lyhyen aikaa Breslaussa ja Gießenissä. Vuonna 1921 hänestä tuli professori Marburgissa. Hän hoiti virkaa vuoteen 1951.

Bultmann tunnetaan muun muassa evankeliumien alkuperän ja synoptisten evankeliumien ongelman tutkijana. Bultmann lanseerasi käsitteen ”myyttien purkaminen”. Hän suhtautui monien evankeliumien kuvaamien tapahtumien historiallisuuteen skeptisesti, ja katsoi, ettei tärkeintä ollut tapahtumien historiallisuus, vaan evankeliumeissa oleva julistus. Bultmannin oppilaisiin kuuluvat muun muassa Ernst Käsemann, Günther Bornkamm, Hannah Arendt ja Helmut Koester.

## Teoksia
* *Die Geschichte der synoptischen Tradition* (1921, 1931)
* *Jesus* (1926)
* *Offenbarung und Heilsgeschehen* (1941)
* *Neues Testament und Mythologie* (1941)
* *Das Evangelium des Johannes* (1941)
* *Theologie des Neuen Testaments* (1948–53)
* *Das Urchristentum im Rahmen der Antiken Religionen* (1949)
* *Religion without Myth* (yhdessä Karl Jaspersin kanssa) (1954) 
* *Die drei Johannesbriefe* (1967)
* *Der zweite Brief an die Korinther* (1976)
* ”Neues Testament und Mythologie. Das Problem der Entmythologisierung der neutestamentlichen Verkündigung” (1941). Teoksessa H.-W. Bartsch (toim.): *Kerygma und Mythos*, osa 1 (1948)
* *Theologie des Neuen Testaments* (1948-1953) (toimittanut Otto Merk, 1977)
* ”Ist voraussetzungslose Exegese möglich?”. *Theologische Zeitschrift* 13 (1957), 409-417
* *Geschichte und Eschatologie* (1958)
* *Neues Testament und christliche Existenz. Theologische Aufsätze* (toimittanut Andreas Lindemann, 2002)
* *Wachen und Träumen. Märchen* (toimittanut Werner Zager, 2005)

## Kirjallisuutta
* 

## Aiheesta muualla
* Fries, Heinrich: Bultmann-Barth and Catholic theology . 
* McCarthy, John F.: *The Incomplete Response of Catholic Theologians to the Demythologizing of Rudolf Bultmann* (1999): 
** Part I – Leopold Malevez and Heinrich Fries
** Part II – René Marlé and Joseph Cahill
** Part III – Xavier Léon-Dufour and John McKenzie
** Part IV – Anton Vögtle and Ugo Lattanzi
* McCarthy, John F.: Modernism in the Demythologizing of Rudolf Bultmann, *Living Tradition*, No. 112, July 2004. 
* Smith, Mahlon H.: Rudolf Bultmann, Synoptic Gospels Primer. 
* Wildman, Wesley:  Rudolf Bultmann and Demythologization.
Lancia Prisma

**Lancia Prisma** on Lancian vuosina 1982–1989 valmistama alemman keskikokoluokan automalli. Se oli Lancia Deltan sedan-korinen rinnakkaismalli. Auton korvaajaksi tuli Lancia Dedra.

Lancia Prismasta oli saatavana myös nelivetoversio Integrale, jossa keskitasauspyörästössä on viskolukko ja takana Torsen-tasauspyörästö. Tässä mallissa moottori oli 2,0-litrainen (115 hv).

## Lähteet

## Aiheesta muualla
Tünde Vaszi

**Tünde Vaszi** (s. 18. huhtikuuta 1972) on unkarilainen yleisurheilija, joka on menestynyt parhaiten pituushypyssä.

Vaszi voitti EM-pronssia vuonna 2002 sekä oli 2001 MM-kisoissa neljäs ja 2004 olympiakisoissa kahdeksas. 

Vaszi voitti Unkarin pituushyppymestaruuden vuosina 2002, 2005 ja 2006. Hänet valittiin vuoden unkarilaiseksi yleisurheilijaksi vuonna 2003. 

## Ennätykset
* Pituushyppy: 686 (2001)
* Seiväshyppy: 425 (2006)
* 100 metrin juoksu: 11,59 (1999)
* 60 metrin juoksu: 7,57 (2003)

## Saavutuksia
* EM-pronssia 2002
* Vuoden unkarilainen yleisurheilija 2003
* Olympiakisojen 2004 kahdeksas sija
* MM-kisojen 2001 neljäs sija

## Aiheesta muualla
*
Seesamtie

**Seesamtie** () on yhdysvaltalainen lasten televisiosarja. Se on voittanut useita Daytime Emmy- ja Emmy-palkintoja. Sarjassa Jim Hensonin luomat Muppet-hahmot opettavat lapsille lukemista, laskemista ja muita käytännön asioita tarinan ja laulun keinoin. 

Seesamtietä on esitetty Yhdysvalloissa vuodesta 1969. Vuoteen 2008 mennessä jaksoja oli esitetty noin 4&nbsp;180 kappaletta. Ohjelmaa on tehty 39 tuotantokautta. *Seesamtie* on yksi Yhdysvaltain pisimpään esitettyjä televisiosarjoja.

*Seesamtie* on myös kansainvälisesti suosittu. Alkuperäisiä jaksoja on esitetty noin 120 eri maassa. Se on voittanut 109 Emmy-palkintoa, enemmän kuin mikään muu televisiosarja.

Suomessa jaksoja esitti Yle TV2 -kanava vuosina 1997–2000.

## Sarjassa esiintyviä hahmoja
* Alfa
* Kermit
* Elmo
* Keksimonsteri (*Cookie Monster*)
* Tipu Tilava (*Big Bird*)
* Bert ja Ernie
* Ärtsy-Oskar (*Oscar the Grouch*)
* Ruuvi (*Grover*)
* Sohvi
* Kreivi Kamreeri (*Count von Count*)

## Suomenkieliset ääninäyttelijät

### Yle TV2:n esittämät jaksot (1997–2000)

Lisäksi: Mari Vainio, Mirjami Heikkinen, Heljä Heikkinen, Pasi Mäkelä, Annamari Metsävainio, Leena Liimatainen, Ulla Renko, Päivi Granström, Anna-Liisa Vihko, Markus Bäckman, Matti Holi, Mikko Pettinen, Topi Lehtipuu

Jälkiäänitetyn kansainvälisen osuuden lisäksi sarjan suomalaisen version jaksojen alussa ja lopussa oli Suomessa tehty studio-osuus, jossa esiintyi kuopiolainen Alfa-nukke. Osuuden käsikirjoittajina olivat muun muassa Eppu Nuotio, Marko Kilpi ja Jukka Itkonen, ja ohjelmaa tuotti Marita Porrassalmi.

### Netflixin tuottamat jaksot (2025–)

Muissa rooleissa Aleksi Johansson, Elsi Pitkänen, Emma Räsänen, Ilmari Tuovinen, Jenni Sivonen, Martti Manninen, Peter Pihlström, Toivo Tuovinen ja Valtteri Turunen.

## Lähteet

## Aiheesta muualla

* Seesamintie TV.comissa .
Daniel Díaz

**Daniel Alberto ”Cata” Díaz** (s. 13. maaliskuuta 1979 San Fernando del Valle, Catamarcan maakunta, Argentiina) on argentiinalainen jalkapalloilija, pelipaikaltaan keskuspuolustaja. Hän edustaa espanjalaista Getafea.

Díaz aloitti ammattiuransa Rosario Centralissa vuonna 2000 ja pelatessaan Boca Juniorsissa vuosina 2005–2007 hän oli mukana voittamassa useita mestaruuksia. Kesällä 2007 Díaz siirtyi noin neljällä miljoonalla eurolla espanjalaisseura Getafeen, joka voitti tarjouskilpailussa Sevillan ja Betisin. Hänellä on myös Italian kansalaisuus.

Díaz on pelannut myös Argentiinan maajoukkueessa. Hän kuului joukkueen kokoonpanoon vuoden 2007 Copa Américassa, jossa hän pelasi yhden ottelun.

Díaz kastettiin Daniel Albertoksi argentiinalaispuolustaja Daniel Passarellan mukaan. Lempini Cata puolestaan tulee hänen kotimaakuntansa Catamarcan nimestä.

## Saavutukset

* Argentiinan Primera División: 2005 (syksy), 2006 (kevät)
* Copa Sudamericana: 2005
* Recopa Sudamericana: 2005, 2006
* Copa Libertadores: 2007

## Lähteet

## Aiheesta muualla
* Cata Díaz Getafe CF:n sivustolla  
* Cata Díaz Football Database -sivustolla
Raul Falin

**Raul Falin** (4. maaliskuuta 1918 – 28. elokuuta 1981) oli suomalainen moottoriurheiluvaikuttaja. Hän sai surmansa Jyväskylän suurajoissa sattuneessa onnettomuudessa 28. elokuuta 1981. Falin oli kuollessaan AKK:n puheenjohtaja ja oli toiminut virassa 14 vuotta. Hän osallistui kaksi kertaa Monte Carlo -ralliin vuosina 1951 ja 1952. Falin oli myös Pohjoismaiden autourheiluliiton puheenjohtaja ja hän toimi Kansainvälisen autourheiluliiton FISA:n valtuustossa Suomen edustajana.

## Kuolema
Falinin kuolemaan johtanut onnettomuus tapahtui vuoden 1981 Jyväskylän suurajojen neljännellä, Ehikin erikoiskokeella, Jämsänkosken pohjoispuolella. Itävaltalainen ralliautoilija Franz Wittman ajoi erikoiskokeen maaliin täyttä vauhtia eikä huomannut maalimerkkiä. Hän havahtui vasta 220 metriä maalilinjan jälkeen havaittuaan ajanottajien pakettiauton, jonka vierellä tien puolella seisoivat Raul Falin ja Suomen rallicross-toiminnan johtomiehiin kuulunut Boris Rung. Wittmanin jarrutus ei riittänyt pysäyttämään ralliautoa, vaan se liukui vähän sivuttain eteenpäin. Auton peräosa osui Faliniin lennättäen tämän 15 metrin päähän. Boris Rung ehti reagoida auton tuloon sen verran, että pyrki pakettiauton taakse suojaan. Hän ei ehtinyt suojaan, vaan Falinin sinkoutuva ruumis kaatoi hänet tielle.

## Lähteet
* Helsingin Sanomat 30.8.1981

### Viitteet
Lancia Lybra

**Lancia Lybra** on Lancian vuosina 1999–2005 valmistama ylemmän keskiluokan automalli, joka korvasi Lancia Dedran. Korimalleina olivat neliovinen sedan ja farmarimalli SW.

Lybra esiteltiin syyskuussa 1999. Se perustuu samalle pohjalevylle kuin Alfa Romeo 156. Jousitus oli kuitenkin säädetty mukavuuspainotteisemmaksi 156:n urheilulliseen verrattuna. Lisäksi pulttijako on Lybrassa neljäpulttinen, kun taas Alfa Romeon malleissa käytettiin viisipulttista jakoa.

Bensiinimoottorit olivat 1,6- (103&nbsp;hv), 1,75- (130&nbsp;hv) ja 2,0-litraiset. Dieselmoottoreina olivat nelisylinterinen 1,9 JTD (105&nbsp;hv) ja viisisylinterinen 2,4 JTD (134&nbsp;hv). Voimansiirtona on viisivaihteinen manuaalivaihteisto, mutta 2,0-litraisen yhteyteen sai myös neliportaisen automaattivaihteiston. 

## Lähteet

## Aiheesta muualla
Jordan Sigalet

**Jordan Sigalet** (s. 19. helmikuuta 1981) on kanadalainen jääkiekkovalmentaja ja uransa lopettanut jääkiekkomaalivahti.

Sigalet pelasi kaudet 1999–2001 BCHL-junioriliigan Victoria Salsassa. Jälkimmäisellä kaudella hän oli voittamassa sarjan mestaruutta. Hyvin otteidensa ansiosta Boston Bruins varasi hänet NHL:ään  ja hän sai stipendin Bowling Greenin osavaltionyliopistoon. Sigalet pelasi yliopiston Falcons-joukkueessa 2001–2005.

Keväällä 2003 Sigalet huomasi olevansa turta usein aamuisin eikä raajat toiminut vielä päivälläkään. Hän kävi läpi useita testejä, ja hänellä diagnisoitiin MS-tauti. Hän aloitti heti taudin etenemistä hidastavan lääkityksen ottamisen mutta ei julkistanut sairauttaan. Lopulta yhdeksän kuukautta diagnoosin jälkeen, joulukuussa 2003 Sigalet kertoi taudistaan. Seuraavalle kaudella hän palasi Bowling Greeniin ja pelasi parhaan yliopistokautensa. Hän oli kauden jälkeen ehdolla ESPN:n jakamaan ESPY-palkintoon vuoden parhaasta paluusta.

Sigalet pelasi yliopistouransa jälkeen kolme kautta Boston Bruinsin organisaatiossa, pääasiassa AHL:n Providence Bruinsissa. Tuona aikana hänet kutsuttiin kolmesti ylös NHL:ään. Sigalet sai ainoat peliminuuttinsa NHL:ssä 7. tammikuuta 2006, kun hän pääsi korvaamaan loukkaantuneen Andrew Raycroftin 43 sekunniksi ottelussa Tampa Bay Lightningiä vastaan. Pelattuaan kolme kautta Bruinsissa Sigalet siirtyi Eurooppaan. Hän pelasi kauden aikana sekä Vysšaja Ligan Rubin Tjumenissä että Itävallan pääsarjan Vienna Capitalsissa. Hän lopetti uransa kauden jälkeen.

Uransa jälkeen Sigalet piti yksityistunteja Pro Formance Goalie Schoolissa. Hänet palkattiin kaudelle 2010–2011 WHL-juniorisarjan Everett Silvertipsin maalivahtivalmentajaksi. Seuraavalle kaudelle hän siirtyi AHL-joukkue Abbotsford Heat maalivahtivalmentajaksi.

## Lähteet
Sebastian Ahlgren

**Sebastian Ahlgren** (s. 14. huhtikuuta 1971 Turku) on suomalainen iskelmälaulaja, joka kruunattiin 1993 Tangomarkkinoiden Tangokuninkaaksi ensimmäisenä romanina. Hänellä on vaimo nimeltä Anri ja neljä lasta.

Ahlgren debytoi levylaulajana vuonna 1992, jolloin Matti ja Teppo tuottivat hänen singlensä ”Juoskaa hevoset”. Seuraavana vuonna hän voitti Tangokuninkuuden ja levytti kaksi albumia: yhteislevyn tangokuningatar Merja Raskin kanssa ja sooloalbumin *Sebastian Ahlgren*. Vuonna 1994 ilmestyi toinen sooloalbumi *Kuutamoyö*. Vuonna 1999 julkaistiin albumi *Peluri* ja vuonna 2002 Toivo Kärjen sävellyksiä sisältänyt *Sebastian Ahlgren*. 

## Diskografia
* *Tangokuningas ja -kuningatar* (yhdessä Merja Raskin kanssa, MTV-musiikki, 1993)
* *Sebastian Ahlgren* (MTR-Music, 1993)
* *Kuutamoyö* (Selecta, 1994)
* *Peluri* (Turun Tähtituotanto Oy fifty-fifty records, 1999)
* *Sebastian Ahlgren* (JK Music, 2002)

## Lähteet
Ismo Dunderberg

**Ismo Olavi Dunderberg** (s. 17. kesäkuuta 1963 Helsinki) on Helsingin yliopiston Uuden testamentin eksegetiikan professori. Hän on toiminut kyseisessä virassa vuoden 2008 alusta lähtien. Dunderberg nimitettiin Helsingin yliopiston Uuden testamentin eksegetiikan dosentiksi 1994. Teologian tohtoriksi hän oli väitellyt aiemmin samana vuonna. Dunderberg on työskennellyt Suomen Akatemian tutkijana 1995–2003. Vuosina 2003–2007 hän toimi Helsingin yliopiston Uuden testamentin eksegetiikan professorin viransijaisena.

Johanneksen evankeliumi, gnostilaisuus ja varhaiskristillisyys ovat Dunderbergin keskeisimpiä aloja. 

Dunderberg valittiin Suomalaisen Tiedeakatemian jäseneksi vuonna 2011.

## Teoksia

* 
* 
* 
* 
* 
* 
* 
* 
* 
* 
* 
* 

## Lähteet
John W. Foster

**John Watson Foster** (2. maaliskuuta 1836 – 15. marraskuuta 1917) oli yhdysvaltalainen kenraali ja diplomaatti.

Foster palveli pohjoisvaltioiden kenraalina Yhdysvaltain sisällissodassa ja sodan jälkeen journalistina. Hän toimi Yhdysvaltain suurlähettiläänä Meksikossa 1873–1880, Venäjällä 1880–1881 ja Espanjassa 1883–1885 sekä ulkoministerinä presidentti Benjamin Harrisonin hallinnossa vuosina 1892–1893.

## Lähteet
Sauvosaaren urheilupuisto

**Sauvosaaren urheilupuisto** on Kemissä Sauvosaaressa sijaitseva urheilualue. Alun perin urheiluareenana oli vain etukenttä, jossa on nurmikenttää ympäröivät juoksuradat sekä muut kenttälajien suorituspaikat. Etukenttä toimi aina 1980-luvulle asti jalkapalloilun pääareenana. Kemin Innon miehet nousivat syksyllä 1969 Suomen pääsarjaan eli silloiseen Mestaruussarjaan, jossa seura pelasi kauden 1970. Myöhemmin valmistunut urheilupuiston takakenttä on toiminut Veikkausliigassakin pelanneen PS Kemin ja PS Kemin konkurssin jälkeisen toiminnan jatkajan Kemi City FC:n kotikenttänä. Takakentällä on 1 880 ja etukentällä 1 200 katsomopaikkaa.

## Takakentän ominaisuudet
Takakentän kokonaiskapasiteetti vuonna 2015 oli 4 500 katsojaa. Pääkatsomossa on 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä on pieni istumakatsomo ja murskepintainen seisomakatsomo. Kentän reunalla on myös VIP-tilat ja kuuluttamo. Stadion on valaisematon.

Ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta. Uusi katsomo oli kolmikantainen hanke, jonka Ammattiopisto Lappia toimitti, Kemin kaupunki rakennutti ja jota seurat, ensisijaisesti PS Kemi, käyttävät. Keskeisenä rakennusmateriaalina käytettiin CLT-levyjä, eli ristikkäin liimattuja puulevykerroksia. Tuotantoon, elementtien kokoamiseen ja pintakäsittelyyn osallistui Lappian opiskelijoita Kemin ja Tornion rakennusaloilta. Kuppi-istuimet kiinnitettiin talkoovoimin sekä uuteen katsomoon että vanhaan merenpuoleiseen katsomoon. Huhtikuussa 2017 ilmoitettiin, että pääkatsomon budjetti ylittyi yli 200 000 eurolla.

Takakenttä ei nykyisellään täytä Suomen Palloliiton Veikkausliigakentälle asettamia vaatimuksia. Kenttä on esimerkiksi keväisin pelikelvoton, valaistus puuttuu ja katsojakapasiteetti on liian matala. Takakentälle kaavaillaan muun muassa lämmitettyä tekonurmea ja valaistusta. Lisäksi merenpuoleiselle pitkälle sivulle on suunniteltu vähintään 500 paikkaista katettua katsomoa, jotta stadionilla olisi vähintään 1 500 katettua paikkaa. Töiden on arvioitu ajoittuvan vuosiin 2019–2021, mikäli Kemin kaupunginvaltuusto suhtautuu hankkeeseen myönteisesti. Remontin kustannusarvio liikkuu 3–4 miljoonan välillä.

## Ennätykset

Sauvosaaren urheilupuiston takakentän yleisöennätys on kaudella 2016 pelatusta jalkapallon Veikkausliigan ottelusta PS Kemi–RoPS, jolloin ottelua seurasi 3&nbsp;976 katsojaa.

Sauvosaaren urheilupuiston etukentän yleisöennätys on kaudella 1970 pelatusta jalkapallon Mestaruussarjan ottelusta Into–HIFK, jolloin ottelua seurasi 3&nbsp;947 katsojaa.

## Lähteet
John M. Clayton

**John Middleton Clayton** (24. heinäkuuta 1796 Dagsboro, Delaware – 9. marraskuuta 1856 Dover, Delaware) oli yhdysvaltalainen poliitikko ja lakimies Delawaresta. Hän edusti whig-puoluetta, tätä seurannutta oppositiopuoluetta sekä jacksonien vastustajia.

Clayton valittiin Delawaren osavaltion edustajainhuoneeseen vuonna 1824 ja osavaltion ulkoministerinä hän toimi 1826–1828. Hän istui senaatissa vuosina 1829–1836, jonka jälkeen hän otti vastaan nimityksen Delawaren korkeimman oikeuden puheenjohtajaksi vuonna 1837. Hänet valittiin uudelleen senaattiin vuonna 1845, jossa hän vastusti Meksikon–Yhdysvaltain sotaa. Hän erosi vuonna 1849 ottaakseen vastaan nimityksen ulkoministeriksi presidentti Zachary Taylorin hallitukseen, jossa hän oli mukana vuoteen 1850 saakka. Ulkoministerinä Clayton neuvotteli Claytonin-Bulwerin sopimuksen Britannian kanssa. 1853 Clayton palasi senaattiin ja oli senaatissa aina kuolemaansa 1856 saakka.

Clayton oli aikalaistensa mukaan yksi senaatin parhaista puhujista ja väittelijöistä.

## Lähteet
Isolde Kostner

**Isolde Kostner** (s. 20. maaliskuuta 1975 Bolzano) on italialainen alppihiihtäjä ja kolminkertainen olympiamitalisti. Hän kilpaili pääasiassa syöksylaskussa ja super-G:ssä.

Kostner oli yksi maansa tähtiä ajalla 1994–2002. Hän voitti sinä aikana olympialaisista kaksi pronssia ja yhden hopean. MM-kilpailuista tuli maailmanmestaruus 1996–1997 ja hopea 2001.

Kostner voitti urallaan 15 maailmancupin osakilpailua. Hän voitti myös syöksycupin vuosina 2001 ja 2002.

Kostner on italialaisen taitoluistelija Carolina Kostnerin kummitäti.

## Maailmancupvoitot

### Saavutukset
* Olympiahopea syöksystä 2002
* Olympiapronssi Super-G:stä 1994
* Olympiapronssi syöksystä 1994
* MM-kultaa Super-G:stä 1996 ja 1997
* MM-hopeaa Super-G:stä 2001
* Juniorien maailmanmestaruus 1993
* Syöksycupin voitot 2001 ja 2002
* 15 maailmancupin osakilpailuvoittoa

## Lähteet
* Virallinen kotisivu
*
Yhdysvaltain Grand Prix 2004

**Yhdysvaltain Grand Prix 2004** oli Formula 1 -sarjan osakilpailu, joka ajettiin 20. kesäkuuta 2004 Indianapolisin radalla Yhdysvalloissa. Kilpailun voitti Ferrarilla ajanut Michael Schumacher, jolle voitto oli kauden kahdeksas. Ferrarin menestystä täydensi toiseksi ajanut Rubens Barrichello. Kilpailussa nähtiin myös vakava onnettomuus, kun Ralf Schumacher ajautui perä edellä seinään radan ovaaliosuudella takarenkaan puhjettua. Ralf Schumacher loukkaantui ja palasi radoille vasta Kiinan GP:ssä syksyllä.

## Tulokset

## Muuta

*Olivier Panisin 150:s Grand Prix
*Zsolt Baumgartnerin ensimmäinen ja ainoa MM-piste
*Takuma Satōn ensimmäinen ja ainoa palkintosija
*Rubens Barrichellon kymmenes paalupaikka

## Lähteet

## Aiheesta muualla
Siegfried Lowitz

**Siegfried Lowitz** (alk. Siegfried Wodolowitz) (22. syyskuuta 1914 Berliini – 27. kesäkuuta 1999 München) oli saksalainen näyttelijä, joka tuli tunnetuksi komisario Erwin Kösterin roolista televisiosarjassa *[[Vanha kettu]]*. Lowitz valmistui Mainzin lyseosta ja sen jälkeen hän kävi näyttelijäopintonsa  Frankfurtissa. Teatteridebyyttinsä hän teki vuonna 1934, jolloin hän oli 20-vuotias. Vuosina 1968–1978 hän näytteli Baijerin osavaltion teatterissa. Vuonna 1977 hän alkoi näytellä sarjassa *Vanha kettu*, jossa hän näytteli vuoden 1985 loppuun. Hän näytteli myös monissa elokuvissa.

Lowitz osallistui toiseen maailmansotaan Wehrmachtin 7. panssaridivisioonassa haavoittuen vuonna 1943.

## Palkinnot
* Special Award (1996) Elämäntyöpalkinto

## Kirjallisuutta

* Lowitz, Siegfried: Was für ein Leben, Olzog, München, 2000

## Aiheesta muualla
*
Kauniaisten keskuskenttä

**Kauniaisten keskuskenttä** on Kauniaisissa sijaitseva yleisurheilu- ja jalkapallostadion. Stadion toimii Kakkosessa pelaavan GrIFK:n kotikenttänä. Stadionin pääkatsomon kapasiteetti on 500 katsojaa.

## Ominaisuudet

Kauniaisten keskuskentällä oli alun perin luonnonnurmi, joka vaihdettiin tekonurmeksi vuonna 2014.
Aikaisemmin, 1970–1980-lukujen taitteessa juoksuratojen päällysteenä oli kumiasfaltti ja talvisin ne jäädytettiin kuntoluistelua varten. Juoksuratojen nykyinen Tartan-pinnoite on asennettu vuonna 1996. Kentän nurmi on perustettu niin sanottuun hiekkamonttuun ja sen keskialue on täytetty vettäläpäisevälle savipitoisella multamaalla (noin 50&nbsp;cm). Kentälle asennettiin automaattinen kastelujärjestelmä vuonna 2001.

## Lähteet
Jay Cutler

**Jay Cutler** (oik. **Jason Isaac Cutler** 3. elokuuta 1973 Sterling, Massachusetts), on yhdysvaltalainen kehonrakentaja ja moninkertainen Arnold Classic- ja Mr. Olympia -titteleiden voittaja.

Cutler työskenteli alkuun rakennusalalla perheyrityksessä Cutler Bros. Harjoittelun hän aloitti jo 18-vuotiaana. Ensimmäisen kilpailunsa hän kävi vuonna 1992, kun hän otti osaa Gold's Gym Worcester Bodybuilding Championshipsiin, jossa hän sijoittui toiselle sijalle. Nykyään Cutler asuu Las Vegasissa yhdessä vaimonsa Kerryn kanssa.

## Strategiset mitat

*Pituus: 175 cm
*Kilpailupaino: 124 kg
*Off-season-paino: 140 kg
*Käsivarret: 57 cm
*Rinta: 157.5 cm
*Vyötärö: 86 cm
*Reidet: 78.5 cm
*Pohkeet: 48 cm

## Kehonrakennustittelit

*1993 NPC Iron Bodies Invitational, 1. sija teini-ikäisten sarjassa & miesten raskaassa sarjassa 
*1993 NPC Teen Nationals, 1. sija Raskas-sarja
*1995 NPC U.S. Tournament of Champions, 1. sija Raskas-sarja
*1996 NPC Nationals, 1. sija Raskas-sarja + ansaitsi IFBB ammattilainen tittelin 
*2000 IFBB Night of Champions, 1. sija
*2002 Arnold Classic, 1. sija 
*2003 Arnold Classic, 1. sija 
*2003 Ironman Pro Invitational, 1. sija 
*2003 San Francisco Pro Invitational, 1. sija
*2003 Dutch Grand Prix, 1. sija 
*2003 British Grand Prix, 1. sija 
*2004 Arnold Classic, 1. sija 
*2006 Austrian Grand Prix, 1. sija
*2006 Romanian Grand Prix, 1. sija 
*2006 Dutch Grand Prix, 1. sija
*2006 Mr. Olympia, 1. sija 
*2007 Mr. Olympia, 1. sija
*2009 Mr. Olympia, 1. sija
*2010 Mr. Olympia, 1. sija
*2013 Mr. Olympia, 6. sija

Vuosina 2001, 2003, 2004, 2005, 2008 ja 2011 Cutler sijoittui toiseksi Mr. Olympia kisoissa. Vuosia 2008 ja 2011 lukuun ottamatta kyseisinä vuosina ykköseksi nousi Ronnie Coleman. Mr. Olympia 2008 -kisassa Cutler jäi toiseksi Dexter Jacksonin viedessä voiton ja Mr. Olympia 2011 -kisassa Cutler jäi toiseksi Phil Heathin viedessä voiton.

## Aiheesta muualla
*Jay Cutlerin viralliset kotisivut
Hatem Ben Arfa

**Hatem Ben Arfa** (, s. 7. maaliskuuta 1988 Clamart, Ranska) on tunisialaista sukujuurta omaava ranskalainen jalkapalloilija. Hän edustaa Ranskan Ligue 1:ssa FC Girondins de Bordeaux ja pelaa myös Ranskan maajoukkueessa.

Ben Arfa pelaa yleensä joko laiturina tai keskikentällä hyökkäävässä roolissa.

## Ura
Olympique Lyonnais'n riveissä pinnalle noussut Ben Arfa teki todellisen läpimurtonsa Ranskan jalkapalloeliittiin kaudella 2007-08, jolloin hän oli päävalmentaja Alain Perrinin luottomies avauskokoonpanossa. Samalla kaudella Ben Arfa sai näyttömähdollisuuksia myös Ranskan maajoukkueessa, mutta EM-kisoihin 2008 Raymond Domenech ei miestä kelpuuttanut.

Kesällä 2008 Ben Arfa jätti Lyonin neljän mestaruuskauden jälkeen ja siirtyi 12 miljoonan euron siirtosummalla Olympique de Marseilleen. 

## Maajoukkueura
Hatem Ben Arfalla oli mahdollisuus edustaa maajoukkuetasolla myös Tunisiaa, mutta hän päätti kuitenkin edustaa Ranskaa. Ranskan maajoukkueessa Ben Arfa debytoi vuonna 2007. Hän oli myös voittamassa alle 17-vuotiaiden EM-kultaa Ranskan riveissä vuonna 2004. 

## Saavutukset
*Ranskan mestaruus (4): 2005, 2006, 2007, 2008
*Ranskan cup: 2008
*Ranskan supercupin voitto (3): 2005, 2006, 2007
*Alle 17-vuotiaiden EM-kulta 2004

## Lähteet
### Viitteet

## Aiheesta muualla
*Profiili Lyonin sivuilla  
*Profiili Ranskan jalkapalloliiton sivuilla 
*Profiili FootballDatabase-tietokannassa 
*LFP - La fiche de Hatem Ben Arfa
Pukinmäen liikuntapuisto

**Pukinmäen liikuntapuisto** sijaitsee Helsingin Pukinmäen kaupunginosassa sijaitsevalla Kenttätiellä. Se toimi jalkapalloseura PK-35:n kotikenttänä kauden 2008 loppuun asti. Virallisen nimensä ohella kenttä tunnetaan varsin yleisesti "Pukinmäen urheilupuistona".

## Historiaa
Nykyistä liikuntapuistoa edeltänyt Pukinmäen urheilukenttä valmistui 1930-luvun alkuvuosina. Siihen asti paikalliset urheilukilpailut järjestettiinkin Pukinmäen ja Tapaninkylän hiekkateillä. Vanhan kentän rata oli poikkeuksellisen lyhyt, vain 350-metrinen. Nykyinen urheilupuisto rakennettiin vanhan kentän päälle 1980-luvun lopussa.

Vaikka liikuntapuiston ykkösnurmen katsojakapasiteetti on vain noin 2000 paikkaa, kentän yleisöennätys on 3 735 katsojaa. Se on peräisin Veikkausliigan paikallisottelusta PK-35–HJK kaudelta 1998.

Kaupunki rakennutti Pukinmäen liikuntapuistoon uuden huoltorakennuksen vuonna 2001. Kustannuksiltaan huoltorakennus oli 900 000 euroa.

## Lähteet

## Aiheesta muualla
* Helsingin kaupungin liikuntaviraston internet -sivut
Silver

**Silver** () voi viitata esimerkiksi seuraaviin:

*Silver, televisiokanava
**[[Silver (albumi)|Silver]]*, Messengers-yhtyeen studioalbumi
**[[Silver (Ville Pusan albumi)|Silver]]*, Ville Pusan albumi
**[[Silver (Circle)|Silver]]*, Circlen EP-levy
*Silver, norjalainen glam-punkrock-yhtye
*The Silver, suomalainen noice-yhtye
*Silver, eurooppalainen taidemuoto
*Silver, suomalainen venemerkki
* *[[Silver (videopeli)|Silver]]*, videopeli
**[[Silver (Gotthardin albumi)|Silver]]*, Gotthardin albumi

## Paikkakuntia
*Silver (Arkansas)
*Silver (Etelä-Carolina)
*Silver (Texas)

## Sukunimenä
*Adam Silver (s. 1962), yhdysvaltalainen lakimies ja NBA-koripalloliigan komissaari
*Annon Lee Silver (1938–1971), kanadalainen oopperalaulaja
*Beverly Silver, yhdysvaltalainen sosiologian professori
*Elli Elisabeth Silver, *Musa Silver* (1907–2000), suomalainen oopperalaulaja ja diplomaatti
*Gertrude Tompkins Silver (1912–1944), yhdysvaltalainen lentäjä
*Horace Silver (1928–2014), yhdysvaltalainen jazz-pianisti ja säveltäjä 
*Joel Silver (s. 1952), yhdysvaltalainen elokuvatuottaja ja ohjaaja
*John Silver (s. 1950), englantilainen Genesis-yhtyeen rumpali
*Josh Silver (s. 1962), yhdysvaltalainen kosketinsoittaja
*Long Dong Silver (s. 1960), brittiläinen pornonäyttelijä
*Minna Silver (s. 1961), suomalainen arkeologi
*Ron Silver (1946–2009), yhdysvaltalainen näyttelijä
*Scott Silver (s. 1964), yhdysvaltalainen käsikirjoittaja ja ohjaaja
*Selena Silver (s 1979), australialainen pornonäyttelijä
*Spencer Silver (1941–2021), yhdysvaltalainen kemisti
*Stacy Silver (s. 1981), tšekkiläinen pornonäyttelijä ja alastonmalli
*Susan Silver, oik. *Susan Laine* (s. 1982), suomalainen erotiikka-alan ammattilainen
*Warren M. Silver (s. 1948), yhdysvaltalainen lakimies, Mainen korkeimman oikeuden jäsen.

## Kuvitteellisia hahmoja
*Silver the Hedgehog, hahmo Sonic the Hedgehog -pelisarjassa
Jade Johnson

**Jade Linsey Johnson** (s. 7. kesäkuuta 1980 Lontoo, Yhdistynyt kuningaskunta) on brittiläinen yleisurheilija, joka on erikoistunut pituushyppyyn.

Johnson voitti hopeaa vuonna 2002 Kansainyhteisön kisoissa Manchesterissa ja Euroopan-mestaruuskilpailuissa Münchenissä. Hän sijoittui neljänneksi vuoden 2003 maailmanmestaruuskilpailuissa Pariisissa. Hän oli seitsemäs sekä Ateenan 2004 että Pekingin 2008 olympialaisissa.Hän hyppäsi ennätyksensä 681 Annecyssa 22. kesäkuuta 2008.

Johnson on allerginen hiekalle.

## Lähteet
Erica Johansson

**Erica Johansson** (s. 5. helmikuuta 1974 Mölndal) on entinen ruotsalainen pituushyppääjä.

Johansson oli erittäin lupaava juniorina. 15-vuotiaana hän hyppäsi 6,50&nbsp;m, joka sivusi silloista Ruotsin ennätystä. Vuotta myöhemmin hän voitti hopeaa vuoden 1990 juniorien maailmanmestaruuskilpailuissa. Vuonna 1992 hän voitti juniorien maailmanmestaruuden. Hänen ainoa menestyksensä aikuisten tasolla on mestaruus vuoden 2000 sisäratojen Euroopan-mestaruuskilpailuissa.

5. heinäkuuta 2000 Johansson hyppäsi Lausannessa voimassa olevan Ruotsin ennätyksen 6,99 m. Kolmiloikkaa hän hyppäsi parhaimmillaan 13,95 (1999) ja juoksi 100 m aikaan 11,88 (1997).

Johansson lopetti urheilu-uransa kauden 2001 päätteeksi.

## Henkilökohtaiset ennätykset
*pituushyppy – 699 (2000) **NR**
*korkeushyppy – 178 (1989)
*kolmiloikka – 13,95 (1999)
*100 m – 11,88 (1997)
*200 m – 23,75 (1997)
*800 m – 2.21,95 (1989)
*100 m aidat – 13,63 (1998)
*400 m aidat – 58,86 (1994)

## Lähteet
Teräsmiehen poika

**Teräsmiehen poika** oli Kirja-Mono Oy:n julkaisema sarjakuvalehti vuosina 1961–1969. Lehti ilmestyi kerran kuukaudessa, vuonna 1961 ilmestyi yksi ja 1969 kolme numeroa. Lehden nimihenkilö oli Teräsmies nuorena 1900-luvun Smallvillessä, ei varsinainen Teräsmiehen poika. 

Kirja-Monon lopetettua toimintansa Kustannus Oy Williams julkaisi jatkoa vuosina 1969–1972 nimellä Teräspoika. Lehdessä julkaistiin Superboy- ja Adventure Comics -lehtien materiaalia.

## Kirjoittajia
*Otto Binder
*Robert Bernstein
*E. Nelson Bridwell
*Edmond Hamilton
*Jim Shooter

## Piirtäjiä
*John Forte
*George Papp
*Curt Swan

## Katso myös
*Avaruussankarien legioona

## Aiheesta muualla
*DC-lehdet Suomessa: Teräsmiehen poika
Teräspoika

**Teräspoika** voi tarkoittaa seuraavia asioita:

**[[Teräsmiehen poika|Teräspoika]]*, suomalainen sarjakuvalehti
*Teräspoika eli *Conner Kent*, DC Comicsin sarjakuvissa esiintyvä supersankari
*Teräspoika eli *Jon Kent*, DC Comicsin sarjakuvissa esiintyvä supersankari, Teräsmiehen ja Lois Lanen biologinen poika
**[[Superboy]]*, yhdysvaltalainen televisiosarja
**[[Superboy (sarjakuvalehti)|Superboy]]*, DC Comicsin julkaisema sarjakuvalehti nuoren Teräsmiehen seikkailuista.
Harold Whitlock

**Hector Harold Whitlock** (16. joulukuuta 1903 – 27. joulukuuta 1985) oli brittiläinen yleisurheilija, joka kilpaili 50&nbsp;kilometrin kävelyssä.

Whitlock voitti olympiakultaa vuoden 1936 kesäolympialaisissa Berliinissä ajalla 4.30.42. Hän siirtyi kilpailun kärkeen 33 kilometrin kohdalla ja pysyi loppuun saakka ensimmäisenä vaikka oksenteli useita kertoja 38:n ja 43 kilometrin välillä.

Ammatiltaan Whitlock oli automekaanikko.

## Lähteet

* 
*
Markku Hurme

**Markku Hurme** (s. 12. lokakuuta 1972) on suomalainen pelaajauransa lopettanut jääkiekkoilija.  

## Ura
Hurme pelasi neljä kautta Karhu-Kissoissa I-divisioonassa vuosina 1991–1994 ennen SM-liigadebyyttiään kaudella 1994–1995 Helsingin HIFK:ssa, jossa hän iski ensimmäisellä kaudellaan tehot 1 + 3. Hän voitti myös ensimmäisenä HIFK tulokkaana joukkueensa maali- ja pistepörssin pudotuspeleissä samaisena vuonna tehoin 1+0. Hurme oli myös voittamassa HIFK:lle mestaruutta kaudella 1997–1998. Hän pelasi samassa ketjussa Olli Jokisen ja Mika Kortelaisen kanssa.  

Sen jälkeen hän on edusti kuusi kautta Espoon Bluesia, jossa pelasi myös pisteiden valossa parhaan kautensa 2002–03 tehoin 22+17=39. Bluesissa hän toimi myös joukkueensa kapteenina ja varakapteenina. Hurme siirtyi Turun Palloseuraan vuonna 2007 yhden kauden sopimuksella. Pelaajana hän ei pahemmin paistatellut parrasvaloissa, mutta muistetaan erityisesti arvostettuna joukkuepelaajana ja tasaisena pistenikkarina. Olli Jokisen mukaan Hurme oli erittäin aliarvostettu pelaaja, pienikokoinen mutta fyysinen ja hyvä luistelemaan. Jokinen kehui Hurmeen pelisilmää erinomaiseksi. 

## Uran jälkeen
Peliuran jälkeen Hurme on työskennellyt juniorikiekkoilun parissa.

## Tilastot

## Lähteet

* Jatkoajan profiili
* 
### Viitteet
Ranskan Grand Prix 2004

**Ranskan Grand Prix 2004** oli Formula 1 -sarjan osakilpailu, joka ajettiin 4. heinäkuuta 2004 Magny-Coursin radalla Ranskassa. Kilpailun voitti Ferrarilla ajanut Michael Schumacher, jolle voitto oli kauden yhdeksäs. Mclaren otti käyttöön uuden MP4-19B mallin.

## Tulokset

## Muuta

*Marc Genen ensimmäinen kilpailu Williamsilla.
*Rubens Barrichello saavutti 400 MM-pisteen rajan

## Lähteet
Audouin Dollfus

**Audouin Charles Dollfus** (s. 12. marraskuuta 1924 – 1. lokakuuta 2010) oli ranskalainen tähtitieteilijä, joka löysi Saturnuksen kuun Januksen vuonna 1966. Hän valmistui Pariisin yliopistosta, ja hänen mukaansa on nimetty asteroidi 2451 Dollfus.

Dollfus aloitti vuonna 1945 uransa Pariisin observatoriossa. Hän erikoistui Aurinkokunnan tutkimiseen. Hän löysikin tutkimuksissaan Saturnuksen Janus-kuun vuonna 1966. Dollfus kehitti myös uusia havaintotekniikoita, joissa hän käytti esimerkiksi valon polarisaatiota.

Dollfus sai urastaan useilla palkintoja. Vuonna 1973 hän sai Galbertin tähtitieteen palkinnon ja vuonna 1988 Ranskan tiedeakatemian palkinnon. Vuonna 1993 hänelle myönnettiin Ranskan tähtitieteen yhdistyksen suurin kunnianosoitus Jules Jansen -palkinto.

## Lähteet

## Aiheesta muualla
*
Britannian Grand Prix 2004

**Britannian Grand Prix 2004** (virallisesti **LVII Foster's British Grand Prix**) oli Formula 1 -kauden 2004 11. osakilpailu, joka ajettiin 11. heinäkuuta 2004 Silverstonen radalla Englannissa. Kilpailun voitti Ferrarilla ajanut Michael Schumacher, jolle voitto oli kauden kymmenes ja uran 80:s.

## Ennakkotunnelmia
Helsingin Grand Casinolla 12. kesäkuuta Suomen toiseksi Foster's Grid Girliksi valittu Niina Siljamäki, pääsi edustamaan Suomea Britannian osakilpailussa.

Ennen viikonlopun alkua saatiin ikäviä uutisia kun Minardin urheilutoimenjohtaja John Walton menehtyi 9. heinäkuuta. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin poismenoa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.

## Tulokset

## Muuta
* Olivier Panisin aika hylättiin, koska hän esti Felipe Massaa tämän nopealla kierroksella.
* Fernando Alonson, Giancarlo Fisichellan, Gianmaria Brunin ja Zsolt Baumgartnerin sijoitusta pudotettiin kymmenellä moottorivaihdon takia.
* Marc Genen uran viimeinen kilpailu.

## Lähteet
Richard Olney

**Richard Olney** (15. syyskuuta 1835 Oxford, Massachusetts – 8. huhtikuuta 1917 Boston, Massachusetts) oli yhdysvaltalainen lakimies ja poliitikko.

Olney valmistui Harvardin yliopiston oikeustieteellisestä tiedekunnasta 1858. Hän istui Massachusettsin osavaltion edustajainhuoneessa vuonna 1874. Maaliskuussa 1893 hänet nimitettiin Yhdysvaltain oikeusministeriksi presidentti Grover Clevelandin hallintoon. Walter Q. Greshamin kuoltua vuonna 1895 Olneystä tuli hänen seuraajansa ulkoministerinä.

Clevelandin presidenttikauden päätyttyä vuonna 1897 Olney palasi asianajajaksi.

## Lähteet
Marcel Domingo

**Marcel Domingo** (15. tammikuuta 1924 – 10. joulukuuta 2010) oli ranskalainen jalkapalloilija ja jalkapallovalmentaja. Hän oli aktiivisen peliuransa aikana (1944–1958) pelipaikaltaan maalivahti. 

Domingo vietti osan urastaan Espanjassa, ja hän olikin kausilla 1948–1949 ja 1952–1953 Espanjan pääsarjan paras maalivahti (*[[Zamora-palkinto|Zamora]]*) päästettyjen maalien keskiarvossa mitattuna.

## Seurat
### Ammattilaispelaajana
* OGC Nice (1944–1945)
* Stade Français FC (1945–1948)
* Espanyol de Barcelona (1948–1949)
* Atlético de Madrid (1949–1951)
* OG Nice (1951–1952)
* Espanyol Barcelona (1952–1956)
* Olympique de Marseille (1956–1958)

### Valmentajana
* Córdoba CF (1967–1968)
* Granada CF (1968)
* Atlético de Madrid (1969–1972)
* CD Malaga (1972–1975)
* Burgos CF (1975–1977)
* Valencia CF (1977–1979)
* Atlético de Madrid (1980)
* OGC Nice (1981–1982)
* RCD Mallorca (1983–1984)
* Nîmes Olympique (1984–1986) 

## Lähteet
Agata Karczmarek

**Agata Karczmarek** (o.s. Jaroszek, 29. marraskuuta 1963 – 18. heinäkuuta 2016) oli puolalainen pituushyppääjä ja telinevoimistelija.

Hän kilpaili aluksi telinevoimistelijana ja osallistui muun muassa Moskovan kesäolympialaisiin 1980 sijoittuen parhaimmillaan moniottelussa seitsemänneksi. Hän siirtyi yleisurheilun pariin ja voitti pronssia pituushypyssä vuoden 1997 sisäratojen MM-kilpailuissa. Hänen ennätyksensä oli 698&nbsp;cm, jonka hän hyppäsi Lublinissa vuonna 1988. Hän lopetti urheilu-uransa vuonna 2000.

## Aiheesta muualla
* Agata Jaroszek-Karczmarek Bio, Stats and Results  Olympics at Sports-Reference.com 
*
James Moody

**James Moody** (26. maaliskuuta 1925 – 9. joulukuuta 2010) oli yhdysvaltalainen jazz-saksofonisti ja -huilisti. Hänen levyttämiään kappaleita on ”Moody’s Mood for Love”.

Moody syntyi Savannah’ssa Georgiassa. Lapsena New Jerseyssä hän ihastui saksofoniin kuultuaan George Holmes Taten, Don Byasin ja Count Basien kaltaisia artisteja. Hän liittyi Yhdysvaltain ilmavoimiin vuonna 1943. 

Päästyään ilmavoimista Moody ryhtyi soittamaan bebop-musiikkia Dizzy Gillespien kanssa. Vuonna 1948 hän teki ensimmäisen levytyksensä Blue Note Recordsille. Hän siirtyi samana vuonna Eurooppaan, jossa hän oli vuoteen 1952. Hän teki myöhemmällä urallaan yhteistyötä muiden muassa Gillespien ja Mike Longon kanssa.

Moody jatkoi kansainvälisiä esiintymisiään yli 80-vuotiaaksi. Hänen puolisonsa oli Linda Moody, ja hän oli bahai-uskon seuraaja.

## Lähteet

## Aiheesta muualla
Arne Domnérus

**Sven Arne ”Dompan” Domnérus** (20. joulukuuta 1924 Solna – 2. syyskuuta 2008 Tukholma) oli ruotsalainen orkesterinjohtaja ja jazzmuusikko, jonka soittimia olivat alttosaksofoni ja klarinetti. Hän loi menestyksekkään uran sekä kotimaassaan että kansainvälisesti. Hänelle myönnettiin professorin arvo vuonna 2004.

Domnéruksen ura kesti 60 vuotta. Hän esiintyi vielä 2006, ja tuorein albumi on vuodelta 2004. Hän levytti satakunta levyä. 

Ensimmäisen oman levyn Domnérus teki 1949, ja oman orkesterin hän perusti 1951. 1960-luvun jälkeen hän levytti myös kansanmusiikkia ja klassista ja hengellistä musiikkia.

Domnérus esiintyi Suomessa viimeksi 1997.

## Lähteet
* Helsingin Sanomat 4.9.2008 s. C7 muistokirjoitus Artikkelin verkkoversio (Maksullinen)
Ali Ezzine

**Ali Ezzine** (s. 3. syyskuuta 1978 Beni M'Tir Nord) on marokkolainen estejuoksija.

Hän voitti pronssia 3&nbsp;000&nbsp;m estejuoksussa vuoden 2000 kesäolympialaisissa Sydneyssä. Hän voitti hopeaa vuoden 2001 MM-kilpailuissa Edmontonissa ja pronssia vuoden 1999 MM-kilpailuissa Sevillassa. 

## Lähteet
Georg Riedel

**Georg Riedel** (8. tammikuuta 1934 Karlovy Vary, Tšekkoslovakia – 25. helmikuuta 2024) oli ruotsalainen jazzmuusikko. Juutalaistaustainen Riedel syntyi Tšekkoslovakiassa, mutta asui nelivuotiaasta Ruotsissa. 

Riedel teki musiikillista yhteistyötä muiden muassa Jan Johanssonin ja Arne Domnéruksen kanssa, ja häntä kuullaan levytyksellä *Jazz på svenska* (1963). 

Jazzuransa ulkopuolella Riedel sävelsi musiikkia Astrid Lindgren -elokuviin.

## Diskografiaa
### Elokuvamusiikkia
*491 (1964)
*Pippi Longstocking (1969) ( Jan Johansson)
*Emil i Lönneberga (1971)
*Nya hyss av Emil i Lönneberga (1972)
*Emil och griseknoen (1973)
*Karlsson on the Roof (1974)
*The Children of Noisy Village (1986)
*More About the Children of Noisy Village (1987)
*Ved vejen (1988)
*Trust Me (2010)

## Lähteet
Saksan Grand Prix 2004

**Saksan Grand Prix 2004** oli Formula 1 -sarjan osakilpailu, joka ajettiin 25. heinäkuuta 2004 Hockenheimringilla Saksassa. Kilpailun voitti Ferrarilla ajanut Michael Schumacher, jolle voitto oli kauden yhdestoista.

## Tulokset

## Muuta

*Paalupaikka: Michael Schumacher – 1.13,306
*Nopein kierros: Kimi Räikkönen – 1.13,780 (kierroksella 10)
*Jenson Button starttasi kilpailuun ruudusta 13 moottorivaihdon takia.
*Kierrosmäärää vähennettiin yhdellä uusintalähdön takia.
*Ferrarin 700:s Grand Prix
*Cristiano da Mattan uran viimeinen kilpailu.
* Antônio Pizzonian ensimmäinen kilpailu Williamsilla ja ensimmäiset MM-pisteet.

## Lähteet
Näkökulma

**Näkökulma** on Zagros Manucharin ohjaama vuonna 2007 valmistunut suomalainen lyhytelokuva, joka kertoo nuoren somalimiehen sokeutumisen kauaskantoisista seurauksista. Tarina kertoo tragikoomisin keinoin, kuinka rasismi ja ystävyys synnyttävät ristiriitoja maahanmuuttajien välillä.

Elokuvan ensi-ilta oli 30. syyskuuta 2007 Louhisalissa, Espoon Kulttuurikeskuksessa. Lyhytelokuva sai kunniamaininnan Digitaika-festivaaleilla 2007 ja voitti Vasemmistonuorten dokumentti- ja lyhytelokuvakilpailun vuonna 2008. Samana vuonna lyhytelokuva sai myös ehdokkuuden Upcoming Scandinavia -kategoriassa Århus Festival Of Independent Arts -tapahtumassa Tanskassa mutta jäi palkinnoitta.

## Rooleissa

## Lähteet
Wardell Gray

**Wardell Gray** (13. helmikuuta 1921 – 25. toukokuuta 1955) oli yhdysvaltalainen bebop-tenorisaksofonisti. Hän syntyi Oklahomassa neljästä lapsesta nuorimpana ja muutti vuonna 1929 perheineen Detroitiin, Michiganiin.

Gray opiskeli Cass Technical High Schoolissa, jonka hän jätti vuonna 1936 valmistumatta.

Gray teki huomattavaa yhteistyötä muiden muassa Earl Hinesin, Count Basien ja Benny Goodmanin kanssa. Hän löytyi 34-vuotiaana autiomaasta kuolleena ja niskansa murtaneena; tapaus jäi selvittämättä.

## Lähteet
Chano Pozo

**Luciano "Chano" Pozo** (7. tammikuuta 1915 Havanna – 2. joulukuuta 1948 New York) oli kuubalainen jazzmuusikko: perkussionisti, laulaja, tanssija ja säveltäjä. Hänet tunnetaan latinojazzista ja bebopista, joista jälkimmäistä hän levytti Dizzy Gillespien kanssa.

Pozo muutti New Yorkiin 1947 ja pääsi Dizzy Gillespien yhtyeeseen. He tekivät yhdessä kappaleita, joista tuli latinojazzin klassikoita. Vuonna 1948 Pozo kuoli henkirikoksen uhrina New Yorkin Harlemissa.

## Lähteet

## Aiheesta muualla
* http://www.afrocubaweb.com/chanopozo.htm
* http://www.elveraz.com/articulo151.htm
Jean-Paul Pierrat

**Jean-Paul Pierrat** (s. 3. heinäkuuta 1952 Xonrupt-Longemer) on ranskalainen uransa lopettanut maastohiihtäjä, MM-mitalisti.

Pierrat saavutti Lahden MM-kilpailuissa 1978 pronssia 50 kilometrillä Sven-Åke Lundbäckin ja Jevgeni Beljajevin jälkeen. Kyseessä oli Ranskan ensimmäinen mitali Pohjoismaisten hiihtolajien MM-kilpailuissa. Oslon MM-kisoissa 1982 Pierrat oli yhdestoista 30 kilometrillä sekä kahdestoista 15 ja 50 kilometrillä. 

Maailmancupissa Pierrat hiihti kerran kärkikolmikkoon: hän oli toinen Brussonissa 30 kilometrillä tammikuussa 1982. 

Pierrat voitti Vaasahiihton vuonna 1978. Vuoden 1982 Vaasahiihdossa hän tuli ensimmäisenä maaliin, mutta hänet hylättiin hänen vaihdettuaan suksensa matkan aikana.

## Lähteet
* 

### Viitteet
SSC Aero

**SSC Ultimate Aero TT** on yhdysvaltalaisen Shelby SuperCarsin tuottama superauto. Ultimate Aero tehtiin rikkomaan Bugatti Veyronin nopeuden maailmanennätys sarjavalmisteisella autolla. Ultimate Aero tekikin sen West Richlandissa 13. syyskuuta vuonna 2007 suljetulla tienpätkällä. Keskinopeudeksi kahdella edestakaisin ajetulla matkalla saatiin 412 km/h. Guinness World Records varmisti tulokset 9. lokakuuta 2007. Auto oli maailman nopein sarjavalmisteinen auto 412 km/h:n huippunopeudellaan, ennen kuin Bugatti otti sen takaisin omiin nimiinsä Bugatti Veyron supersportilla, jonka huippunopeus on 431 km/h, heinäkuun 4., 2010 Ehra-Lessienin testiradalla. 

## Tekniset tiedot
*Hevosvoimia: 1046-1287 hv (Vuosimallista ja polttoaineesta riippuen)
*Huippunopeus: tehtaan mukaan 437 km/h, ajettu 412 km/h
*Hinta: n. 260 000 puntaa (n.  288 000 €)

http://jalopnik.com/bugatti-veyron-super-sport-stripped-of-worlds-fastest-470992327
Kuva

## Lähteet

## Aiheesta muualla
Djoudjin kansallinen lintujensuojelualue

**Djoudjin kansallinen lintujensuojelualue** () sijaitsee Senegal-joen kaakkoisrannalla Senegalissa. Alueen pinta-ala on 16&nbsp;000 hehtaaria. Se koostuu erilaisista kosteikkoalueista, jotka ovat muuttolintujen suosiossa vaivalloisen Saharan ylityksen jälkeen. Alue on ollut Unescon maailmanperintöluettelossa vuodesta 1981.

Alue tarjoaa suojapaikan noin kolmelle miljoonalle muuttolinnulle ja laajalle pesimälinnustolle, johon kuuluu muiden muassa pelikaani, ruskohaikara, afrikankapustahaikara, jalohaikara ja merimetso. Alueella talvehtii vuosittain 450–550&nbsp;000 sorsaa (*Anatidae*), 250&nbsp;000 sirriäistä, 20&nbsp;000 karibianflamingoa, 3&nbsp;000–12&nbsp;000 pikkuflamingoa ja 2&nbsp;500 kapustahaikaraa.

Vuonna 1999 pelättiin poimukellussaniaisen (*Salvinia molesta*) leviävän hallitsemattomasti puistossa ja tukahduttavan muut kasvilajit. Kellussaniaisen leviämistä on torjuttu biologisesti kasvinsyöjien avulla.

## Lähteet

## Aiheesta muualla
J. J. Johnson

**James Louis ”J. J.” Johnson** (22. tammikuuta 1924 – 4. helmikuuta 2001) oli yhdysvaltalainen jazzmuusikko. Hän nousi kuuluisuuteen 1940-luvun bebop-kaudella innovatiivisena pasunistina, joka haastoi perinteisen näkemyksen pasuunasta ”kömpelönä” soittimena. Hänet tunnetaan erityisesti Kai Windingin kanssa tekemästään yhteistyöstä. Johnsonin tunnetuimpien sävellysten joukkoon lukeutuvat ”Wee Dot”, ”Lament” ja ”Enigma”. 

Johnson lopetti julkisen esiintymisen vuonna 1970, mutta teki paluun 1980-luvun lopulla. Hänen elämänsä päättyi itsemurhaan 77 vuoden iässä.

## Lähteet
Lancia Musa

**Lancia Musa** on Lancian vuosina 2004–2012 valmistama pieni tila-automalli. Auto perustuu alustaltaan ja tekniikaltaan Fiat Ideaan ja toisen sukupolven Fiat Puntoon. Musa on ylellinen pieni tila-auto, Idean ollessa enemmän perusmalli. Vuosina 2006 ja 2007 Musa oli Italian myydyin kompakti tila-auto.

Lancia Musan facelift-malli esiteltiin Frankfurtin autonäyttelyssä syyskuussa 2007. Etupuskuri uudistui ja etusäleikkö sai uuden kromikehyksen ja Lancian uuden logon. Myös kylkilistat saivat kromikoristuksen. Suurin muutos koski peräosaa, johon tuli uudet LED-valot. Tavaratila kasvoi 75 litralla (395 l) ja lastauskorkeus on neljä senttiä aikaisempaa matalampi. Edeltäjäänsä nähden mallivuoden 2008 Musa on myös hieman pidempi. Valmistaja ilmoittaa myös melutason laskeneen kahdella desibelillä. Moottoreita on valikoimassa yhteensä viisi: diselmoottorit 1,9 Multijet ja 1,3 Multijet (70/90&nbsp;hv) sekä kaksi 1,4-litraista bensiinimoottoria (77/95&nbsp;hv). 

## Lähteet

## Aiheesta muualla
Toinen

**Toinen** voi tarkoittaa seuraavia:

* toinen, lukua 2 vastaava järjestyslukusana
* toiseus, yhteiskuntatieteellinen käsite
* yleistynyt toinen, filosofinen käsite
* ''Toinen'', Peter Munckin studioalbumi vuodelta 2005
* ”Toinen”, Jenni Vartiaisen kappale vuodelta 2007
* Toiset, kuvitteellisia salaperäisen saaren asukkaita televisiosarjassa Lost
Sukupuolentutkimus

**Sukupuolentutkimus** on tieteellinen tutkimusala, joka tuottaa tietoa sukupuolen vaikutuksesta yhteiskunnallisiin ilmiöihin. Sukupuolentutkimus on luonteeltaan monitieteistä. Tutkimusta on tehty muun muassa kulttuurintutkimuksen ja sosiologian piirissä. Suomessa sukupuolentutkimus alkoi naistutkimuksen nimellä 1980-luvulla. Sukupuolentutkijat ovat tarkastelleet muun muassa sukupuolen liittymistä valtaan ja tasa-arvoon. Sukupuolentutkimukselle on ollut ominaista irtautuminen kaksijakoisesta sukupuolikäsityksestä. Tutkimuksessa on käytetty määrällisiä ja laadullisia menetelmiä sekä niiden yhdistelmiä.

Sukupuolentutkimusta voi opiskella Suomessa kahdeksassa yliopistossa. Suomessa toimii Sukupuolentutkimuksen seura (SUNS), joka on perustettu vuonna 1988. Seura julkaisee kaksikielistä *Sukupuolentutkimus–Genusforskning* -lehteä ja järjestää vuosittain Sukupuolentutkimuksen päivät.

## Lähteet

## Kirjallisuutta
* 

## Aiheesta muualla

* Sukupuolentutkimuksen seura.
Kay Starr

**Katherine Laverne Starks** eli **Kay Starr** (21. heinäkuuta 1922 Dougherty, Oklahoma – 3. marraskuuta 2016 Los Angeles, Kalifornia) oli yhdysvaltalainen jazz- ja poplaulaja. Hän syntyi Oklahomassa irokeesi-isälle ja irlantilais-intiaanitaustaiselle äidille.

Starr esiintyi jo 1930-luvun lopulla muiden muassa Joe Venutin, Bob Crosbyn ja Glenn Millerin kanssa. High schoolin suoritettuaan hän muutti Los Angelesiin ja pääsi Wingy Manonen yhtyeeseen. Vuosina 1943–1945 hän oli jazzsaksofonisti Charlie Barnetin yhtyeessä.

Vuonna 1947 Starr sai sooloartistina levytyssopimuksen Capitol Recordsilta. Hän oli vuodet 1955–1959 RCA Victor Recordsilla ennen paluutaan Capitolille; näiltä vuosilta on peräisin hänen listaykköseksi noussut hittinsä ”The Rock and Roll Waltz”. Starrilla on tähti Hollywood Walk of Famella. Hän oli kuudesti naimisissa, ja hän oli isoäiti.

Starr kuoli 94-vuotiaana kotonaan Los Angelesissa 3. marraskuuta 2016.

## Lauluja
* "Allez-Vous-En" (1953)
* "Am I a Toy or a Treasure" (1954)
* "Bonaparte's Retreat" (1950)
* "Changing Partners" (1953)
* "Come On-A My House" (1951)
* "Comes A-Long A-Love" (1952)
* "Fool, Fool, Fool" (1952)
* "Fortune in Dreams" (1954)
* "Good and Lonesome" (1955)
* "Half a Photograph" (1953)
* "The Headless Horseman"
* "Hoop-Dee-Doo" (1950)
* "If You Love Me (Really Love Me)" (1955)
* "I'll Never Be Free" (1950)
* "I Waited A Little Too Long" (1952)
* "Kay's Lament" (1952)
* "Little Things Mean A Lot"
* "Mississippi" (1950)
* "My Heart Reminds Me" (1957)
* "Oceans of Tears" (1951)
* "Oh, Babe!" (1950)
* "Side by Side" (1953)
* "So Tired" (1948)
* "The Man Upstairs" (1954)
* "The Rock and Roll Waltz" (1956)
* "Wheel of Fortune" (1952)
* "When My Dreamboat Comes Home" (1953)
* "You Were Only Foolin' (While I Was Falling In Love)" (1948)
* "Baby Me" (Kay Starrin laulama Glenn Millerin orkesterin levytys, 1939)

## Lähteet